pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.สธ.มอบปลัด สธ. ดูแลครอบครัวพยาบาล รพ.รัษฎา ที่เสียชีวิตระหว่างเดินทางไปทำงาน
วันศุกร์ที่ 1 ธันวาคม 2560
รมว.สธ.มอบปลัด สธ. ดูแลครอบครัวพยาบาล รพ.รัษฎา ที่เสียชีวิตระหว่างเดินทางไปทํางาน
รัฐมนตรีว่าการกระทรวงสาธารณสุข ขอแสดงความเสียใจกับครอบครัวพยาบาลโรงพยาบาลรัษฎา จ.ตรัง  ที่ประสบเหตุเสียชีวิตระหว่างเดินทางไปทํางาน  มอบปลัดกระทรวงสาธารณสุขให้การช่วยเหลือดูแลครอบครัวอย่างเต็มที่
วันนี้ (1 ธันวาคม 2560) ศาสตราจารย์ คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่ากระทรวงสาธารณสุข ให้สัมภาษณ์กรณีนางสุมาลี แคนยุกต์ พยาบาลวิชาชีพ ประจําห้องฉุกเฉิน โรงพยาบาลรัษฎา จังหวัดตรัง ประสบอุบัติเหตุเสียชีวิตระหว่างเดินทางไปทํางาน ว่า กระทรวงสาธารณสุขขอแสดงความเสียใจกับครอบครัวของผู้เสียชีวิต ได้มอบหมายให้นายแพทย์เจษฎา โชคดํารงสุข ปลัดกระทรวงสาธารณสุขดูแลช่วยเหลือครอบครัวของพยาบาลท่านนี้อย่างเต็มที่ ซึ่งเป็นผู้ที่มีความรับผิดชอบต่อหน้าที่เป็นอย่างสูง ถึงมีเหตุภัยพิบัติน้ําท่วมยังคงเดินทางไปปฏิบัติหน้าที่อยู่เวรดึกที่โรงพยาบาล โดยเย็นวันนี้นายแพทย์สาธารณสุขจังหวัดตรัง จะเป็นผู้แทนกระทรวงสาธารณสุข ร่วมเป็นเจ้าภาพสวดอภิธรรมศพ ที่วัดคลองมวน อําเภอรัษฎา จังหวัดตรัง และติดตามดูแลช่วยเหลือครอบครัวต่อไป
สําหรับเหตุการณ์ดังกล่าวได้รับรายงานจากนายแพทย์สาธารณสุขจังหวัดตรังว่า พยาบาลท่านนี้เสียชีวิตระหว่างเดินทางไปขึ้นเวรดึกที่ห้องฉุกเฉิน ใช้เส้นทางถนนสายห้วยยอด – รัษฎา ซึ่งเส้นทางดังกล่าวกําลังเกิดภัยพิบัติน้ําท่วม ทําให้รถที่ขับมาเสียหลักและตกลงไปในคลอง บริเวณพื้นที่ ม.11 ตําบลควนเมา อําเภอรัษฎา โดยเมื่อเวลา 03.00 น. สามารถกู้รถขึ้นมาได้พบผู้เสียชีวิตจมน้ําอยู่ภายในรถ สําหรับการให้ความช่วยเหลือเบื้องต้นนั้น โรงพยาบาลรัษฎาได้มอบเงินช่วยเหลือ 20,000 บาท เงินประกันชีวิตของเจ้าหน้าที่การแพทย์ฉุกเฉิน 200,000บาท รวมทั้งเงินประกันชีวิตจากสหกรณ์ออมทรัพย์สํานักงานสาธารณสุขจังหวัดตรังอีกประมาณ 2 ล้านบาท
ทั้งนี้ กระทรวงสาธารณสุขมีระเบียบการให้ความช่วยเหลือแก่เจ้าหน้าที่ผู้ประสบเคราะห์กรรม พ.ศ. 2518 ได้แก่ ประสบอุทกภัย วาตภัย หรืออัคคีภัยที่ทําให้ทรัพย์สินเสียหายหรือเหตุอื่นที่กระทรวงสาธารณสุขเห็นสมควร นอกจากนี้ ยังได้จัดทําระเบียบการช่วยเหลือเบื้องต้นแก่ผู้ให้บริการสาธารณสุขที่ได้รับความเสียหายจากการให้บริการสาธารณสุข ซึ่งผ่านมติคณะรัฐมนตรี(ครม.)แล้ว ขณะนี้อยู่ระหว่างกระทรวงการคลังพิจารณาเห็นชอบ
*********************** 1ธันวาคม2560
รัฐบาลไทย-ข่าวทำเนียบรัฐบาล-รมต.นร. ออมสินฯ เป็นประธานการประชุมคณะกรรมการคุ้มครองผู้บริโภค ครั้งที่ 8/2560
วันพุธที่ 30 สิงหาคม 2560
รมต.นร. ออมสินฯ เป็นประธานการประชุมคณะกรรมการคุ้มครองผู้บริโภค ครั้งที่ 8/2560
รมต.นร. ออมสินฯ เป็นประธานการประชุมคณะกรรมการคุ้มครองผู้บริโภค ครั้งที่ 8/2560 โดยมีมติเห็นชอบให้มีการหามาตรการเพื่อแก้ไขปัญหาเกี่ยวกับการใช้บริการเช่าที่พักอาศัยของผู้บริโภคให้ได้รับความเป็นธรรมอย่างแท้จริง
วันนี้(30 สิงหาคม 2560) เวลา 09.00 น. ณ ห้องประชุม 109 ชั้น 1 สํานักงานปลัด สํานักนายกรัฐมนตรี นายออมสิน ชีวะพฤกษ์ รัฐมนตรีประจําสํานักนายกรัฐมนตรี ได้เป็นประธานการประชุมคณะกรรมการคุ้มครองผู้บริโภค ครั้งที่ 8/2560
ที่ประชุมได้รับทราบรายงานผลการจัดโครงการสัมมนาการขับเคลื่อนแผนยุทธศาสตร์การคุ้มครองผู้บริโภคแห่งชาติ ฉบับที่ 1 (พ.ศ.2560 - 2564) ซึ่งดําเนินการจัดไปแล้ว เมื่อเดือนกรกฎาคมที่ผ่านมาโดยประสบผลสําเร็จเป็นอย่างดี ทั้งนี้ มีสาระสําคัญประกอบด้วย 5 ยุทธศาสตร์ ได้แก่ การสัมมนาระบบและกลไกการคุ้มครองผู้บริโภค การสัมมนาระบบฐานข้อมูล ในการคุ้มครองผู้บริโภค การสัมมนาองค์ความรู้และการสื่อสารเพื่อการคุ้มครองผู้บริโภค การสร้างและพัฒนาศักยภาพเครือข่ายผู้บริโภค ตลอดจนส่งเสริมและ บูรณการการคุ้มครองผู้บริโภค นอกจากนี้ ผู้เข้าร่วมสัมมนาได้ให้ข้อเสนอแนะให้ของเสนอแนะเพิ่มเติมว่า สํานักงานคณะกรรมการคุ้มครองผู้บริโภค ควรมีรูปแบบใหม่เพิ่มขึ้นเกี่ยวกับข้อมูลของการเยียวยาผู้บริโภคใน มาตรฐานเดียวกัน ขณะเดียวกันสํานักงานคณะกรรมการคุ้มครองผู้บริโภคควรจัดเวทีเช่นนี้ โดยมีกรณีศึกษาที่หลากหลาย เพื่อนําไปสู่การปฏิบัติที่ได้มาตรฐาน ตลอดจนมีการจัดสัมมนาให้มีความต่อเนื่อง และครอบคลุมผู้บริโภคทุกภาคส่วนอย่างเป็นรูปธรรมมากขึ้น
พร้อมกันนี้ที่ประชุมได้พิจารณาและมีมติเห็นชอบ เรื่องมาตรการเพื่อแก้ไขปัญหาเกี่ยวกับการให้บริการเช่าที่พักอาศัย โดยที่ประชุมได้มอบหมายให้สํานักงานคณะกรรมการคุ้มครองผู้บริโภคประสานกับกรมการค้าภายใน ในการหาข้อสรุปภายใน 2 เดือน เพื่อแก้ไขเรื่องการให้บริการดังกล่าวให้มีความเป็นธรรมกับผู้บริโภคอย่างแท้จริง และรายงานให้คณะกรรมการคุ้มครองผู้บริโภคพิจารณาในการประชุมครั้งต่อไป
..............................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-องค์การขนส่งมวลชนกรุงเทพชี้แจงข้อเท็จจริง การปรับขึ้นราคาตั๋วโดยสารรถเมล์ ขสมก.
วันอังคารที่ 6 สิงหาคม 2562
องค์การขนส่งมวลชนกรุงเทพชี้แจงข้อเท็จจริง การปรับขึ้นราคาตั๋วโดยสารรถเมล์ ขสมก.
องค์การขนส่งมวลชนกรุงเทพชี้แจงข้อเท็จจริง การปรับขึ้นราคาตั๋วโดยสารรถเมล์ ขสมก.
พฤหัสบดีที่ 1 สิงหาคม 2562 นายสุระชัย เอี่ยมวชิรสกุล ผู้อํานวยการ องค์การขนส่งมวลชนกรุงเทพ ชี้แจงกรณีแฟนเพจ ‘รถเมล์ไทยแฟนคลับ’ และ ‘ชุมชนคนรักรถเมล์’ โพสต์ข้อความแจ้งเตือนประชาชนผู้ใช้บริการตั๋วรถเมล์รายสัปดาห์และรายเดือนว่าวันที่ 1 ส.ค. ตั๋ว 4 แบบจะปรับขึ้นราคา โดยตั๋วรายสัปดาห์แบบรถธรรมดาปรับราคาจากเดิม 100 บาท เป็น 120 บาท ตั๋วรายเดือนแบบรถธรรมดาปรับราคาจากเดิม 400 บาท เป็น 480 บาท ตั๋วรายสัปดาห์แบบรถปรับอากาศปรับราคาจากเดิม 200 บาท เป็น 255 บาท และตั๋วรายเดือนแบบรถปรับอากาศ ปรับราคาจากเดิม 800 บาท เป็น 1,020 บาท ว่า องค์การขนส่งมวลชนกรุงเทพ ได้ปรับอัตราค่าโดยสาร ตามมติที่ประชุมคณะกรรมการควบคุมการขนส่งทางบกกลาง ตั้งแต่วันที่ 22 เมษายน 2562 โดยมีการปรับอัตราค่าโดยสาร ดังนี้ รถโดยสารธรรมดาปรับราคาจาก 6.50 บาท เป็น 8 บาท รถโดยสารปรับอากาศ ครีม-น้ําเงิน ปรับราคาจาก 10 - 18 บาท เป็น 12 - 20 บาท รถโดยสารปรับอากาศยูโรทู ปรับราคาจาก 11 - 23 บาท เป็น 13 - 25 บาท รถโดยสารปรับอากาศใหม่ NGV ปรับราคาจาก 11 - 23 บาท เป็น 15,20,25 บาท สําหรับตั๋วโดยสารรายสัปดาห์ - รายเดือน องค์การขนส่งมวลขนกรุงเทพ ได้ชะลอการปรับขึ้นราคา เพื่อเป็นทางเลือกให้กับประชาชนผู้ใช้บริการ และเพื่อประชาสัมพันธ์เผยแพร่ให้ผู้ใช้บริการได้รับทราบและเตรียมความพร้อม เป็นเวลา 3 เดือน ก่อนมีการปรับขึ้นราคา ซึ่งคณะกรรมการควบคุมการขนส่งทางบกกลาง มีมติเห็นชอบให้มีการปรับขึ้นราคาตั๋วโดยสารรายสัปดาห์ และตั๋วโดยสารรายเดือน ของรถโดยสารธรรมดาและรถโดยสารปรับอากาศ ตั้งแต่วันที่ 1 สิงหาคม 2562
โดยการปรับขึ้นราคาตั๋วโดยสารรายสัปดาห์ - รายเดือน มีฐานการคํานวณจากราคาค่าโดยสารที่เพิ่มขึ้น โดยใช้สมมติฐานการปรับราคา คือ ตั๋วโดยสารรถธรรมดา ราคาเฉลี่ยใบละ 8.00 บาท ตั๋วโดยสารรถปรับอากาศ  ราคาเฉลี่ยใบละ 17.00 บาท ให้ผู้ใช้บริการเดินทาง จํานวน 3 เที่ยว/วัน ตั๋วโดยสารรายสัปดาห์ใช้เดินทาง 5 วัน/สัปดาห์ ตั๋วโดยสารรายเดือนใช้เดินทาง 20 วัน/เดือน ทั้งนี้ หลักการคํานวณตั๋วโดยสาร = ราคา x จํานวนเที่ยว/วัน x จํานวนวัน ตั๋วโดยสารรายสัปดาห์ รถธรรมดา   = 8 x 3 x 5 = 120 บาท  ตั๋วโดยสารรายสัปดาห์ รถปรับอากาศ = 17 x 3 x 5 = 255 บาท   ตั๋วโดยสารรายเดือน รถธรรมดา     = 8 x 3 x 20 = 480 บาท และตั๋วโดยสารรายเดือน รถปรับอากาศ   = 17 x 3 x 20 = 1,020 บาท
.......................................................................................
รัฐบาลไทย-ข่าวทำเนียบรัฐบาล-มหาดไทยแจ้งทุกจังหวัดเตรียมการจัดงานเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในวันเฉลิมพระชนมพรรษา 85 พรรษา 12 สิงหาคม 2560
วันจันทร์ที่ 7 สิงหาคม 2560
มหาดไทยแจ้งทุกจังหวัดเตรียมการจัดงานเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในวันเฉลิมพระชนมพรรษา 85 พรรษา 12 สิงหาคม 2560
มหาดไทยแจ้งทุกจังหวัดเตรียมการจัดงานเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในวันเฉลิมพระชนมพรรษา 85 พรรษา 12 สิงหาคม 2560
วันนี้ (7ส.ค.) ที่กระทรวงมหาดไทยนายชยพล ธิติศักดิ์ รองปลัดกระทรวงมหาดไทย ในฐานะโฆษกกระทรวงมหาดไทยเปิดเผยว่า ด้วยรัฐบาลได้กําหนดจัดงานเฉลิมพระเกียรติสมเด็จพระนางเจ้าสิริกิติ์พระบรมราชินีนาถ ในรัชกาลที่ 9 เนื่องในโอกาสวันเฉลิมพระชนมพรรษา 85 พรรษา 12 สิงหาคม 2560 นับเป็นมหามงคลพิเศษเป็นอย่างยิ่งที่ปวงชนชาวไทยทุกหมู่เหล่าจะได้ร่วมกันแสดงความกตัญญูกตเวที เพื่อน้อมรําลึกในพระมหากรุณาธิคุณและแสดงความจงรักภักดีถวายเป็นพระราชกุศลเนื่องในโอกาสมหามงคลฯ ดังกล่าว
เพื่อให้การจัดงานเฉลิมพระเกียรติฯในส่วนภูมิภาคเป็นไปด้วยความเรียบร้อยและสมพระเกียรติ กระทรวงมหาดไทยได้แจ้งให้ทุกจังหวัดเตรียมการจัดงานเฉลิมพระเกียรติเนื่องในวันเฉลิมพระชนมพรรษา 85 พรรษา 12 สิงหาคม 2560 โดยการจัดโต๊ะประดับพระฉายาลักษณ์สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 ระบายผ้าสีฟ้าขาวพร้อมเครื่องราชสักการะ และประดับธงชาติกับธงอักษรพระนามาภิไธย “สก” ณ บริเวณศาลากลางจังหวัดตามที่พิจารณาเห็นว่าเหมาะสมระหว่างวันที่7 – 14 สิงหาคม 2560
สําหรับการจัดกิจกรรมเฉลิมพระเกียรติฯ ในส่วนภูมิภาค ในวันที่ 12 สิงหาคม 2560 ประกอบด้วย 1) การจัดพิธีทําบุญตักบาตรพระสงฆ์ ณ ศาลากลางจังหวัดหรือสถานที่เหมาะสม 2) จัดพิธีลงนามถวายพระพร ณ ศาลากลางจังหวัดหรือสถานที่ที่เหมาะสม 3) จัดพิธีถวายเครื่องราชสักการะและพิธีจุดเทียนถวายพระพรชัยมงคล ณ ศาลากลางจังหวัดหรือสถานที่ที่เหมาะสม พร้อมกับการจัดงานในส่วนกลาง ในเวลา 19.19 น. โดยจะมีการถ่ายทอดสดพิธีถวายเครื่องราชสักการะและพิธีจุดเทียนถวายพระพรชัยมงคลผ่านทางสถานีโทรทัศน์รวมการเฉพาะกิจแห่งประเทศไทย และ 4) ให้ประชาสัมพันธ์เชิญชวนข้าราชการและประชาชนทุกหมู่เหล่าในพื้นที่และร่วมแสดงความจงรักภักดี โดยพร้อมเพรียงกัน
รองปลัดกระทรวงมหาดไทยกล่าวเพิ่มเติมว่า ในโอกาสอันเป็นมหามงคลนี้ กระทรวงมหาดไทย ขอเชิญชวนพี่น้องประชาชนทุกหมู่เหล่าร่วมแต่งกายด้วยชุดสุภาพโทนสีฟ้าอ่อน และเข้าร่วมการจัดงานเฉลิมพระเกียรติสมเด็จพระนางเจ้าสิริกิติ์พระบรมราชินีนาถ ในรัชกาลที่ 9 ในส่วนภูมิภาค ณ ศาลากลางจังหวัด หรือสถานที่ที่จังหวัดกําหนด และร่วมกันขับร้องเพลงเฉลิมพระชนมพรรษา 12 สิงหา และเพลงสดุดีมหาราชินี เพื่อน้อมรําลึกในพระมหากรุณาธิคุณอย่างหาที่สุดมิได้.
ครั้งที่ 109/2560
รัฐบาลไทย-ข่าวทำเนียบรัฐบาล-นายกรัฐมนตรีสั่งหน่วยงานที่เกี่ยวข้องทำ EIA และ EHIA ใหม่ – ลงพื้นที่ทำความเข้าใจ สร้างความเชื่อมั่นต่อประชาชน
วันอังคารที่ 28 กุมภาพันธ์ 2560
นายกรัฐมนตรีสั่งหน่วยงานที่เกี่ยวข้องทํา EIA และ EHIA ใหม่ – ลงพื้นที่ทําความเข้าใจ สร้างความเชื่อมั่นต่อประชาชน
นายกรัฐมนตรีสั่งหน่วยงานที่เกี่ยวข้องทํา EIA และ EHIA ใหม่ – ลงพื้นที่ทําความเข้าใจ สร้างความเชื่อมั่นต่อประชาชน
วันนี้ (28 กุมภาพันธ์ 2560) เวลา 15.20 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงการทํารายงานวิเคราะห์ ผลกระทบต่อสิ่งแวดล้อม หรือ EIA กรณีการทําสร้างโรงไฟฟ้าถ่านหินว่า ได้สั่งการให้มีการทบทวนการดําเนินการใหม่ โดยเริ่มจากการเปิดเวทีสร้างความเข้าใจเรื่องแนวโน้มพลังงาน และความจําเป็นของพลังงาน เพื่อสร้างความเข้าใจให้ประชาชนมีความเข้าใจต่อการใช้พลังงานในอนาคตควรจะเป็นอย่างไร รวมถึงผลกระทบด้านพลังงาน ซึ่งจะต้องทําให้สอดคล้องกัน ไม่ใช่มีผลกระทบเรื่องไฟฟ้าเฉพาะที่จังหวัดกระบี่เท่านั้น ในอนาคตจะต้องมีการสร้างโรงไฟฟ้าอีก แต่จะสร้างอย่างไร ต้องดูว่าอะไรดี และปลอดภัยสามารถรองรับการขาดแคลนไฟฟ้าได้ เพื่อเป็นการสร้างความมั่นคงทางพลังงานไฟฟ้า จึงต้องทําให้สอดคล้องกัน ระหว่างพลังงานที่เกิดจากฟอสซิลกับพลังงานที่เกิดพลังงานหมุนเวียนหรือพลังงานทดแทน
ส่วนการทํารายงานผลกระทบต่อสุขภาพของประชาชนที่อยู่บริเวณใกล้เคียงการดําเนินโครงการ หรือ EHIA เช่นกัน ได้สั่งการให้หน่วยงานที่เกี่ยวข้องไปดําเนินการใหม่ ซึ่งจะมีเจ้าหน้าที่ไปชี้แจงกับประชาชนในภาพรวม และต้องพูดคุยหารือกันมากขึ้นระหว่างเจ้าหน้าที่ของรัฐและประชาชน โดยรัฐบาลพยายามสร้างความไว้ใจต่อกันมากขึ้น ทั้งนี้ ต้องเข้าใจว่าตรงนี้เป็นการทําตามกฎหมาย เมื่อมีโครงการใหม่ๆ เกิดขึ้นจะต้องมีการทํา EIA และ EHIA ตามกฎหมายของแต่ละกระทรวงที่เกี่ยวข้อง
“ขอร้องอย่าเปิดประเด็นใหม่กันอีกเลย หลายคนมีข้อมูล ก็นําข้อมูลเช็คกันว่าอันไหนจริงไม่จริง แล้วมาช่วยกันตัดออก ไม่เช่นนั้นข้อมูลจะเยอะมาก ไม่ตรงกันสักอัน แล้วจะเป็นเหตุผลให้เกิดความวุ่นวายสับสนไม่เข้าใจ ผมพยายามสร้างความไว้เนื้อเชื่อใจให้เกิดขึ้นระหว่างเจ้าหน้าที่กับภาคเอกชน ต้องเห็นใจกระทรวงพลังงานก็มีหน้าที่ของเขา ซึ่งรัฐบาลก็จะลงไปช่วยในการสร้างความเข้าใจ” นายกรัฐมนตรีกล่าว
-------------------------------------------
รัฐบาลไทย-ข่าวทำเนียบรัฐบาล-รองนายกฯ จุรินทร์ เร่งแก้หนี้สมาชิกกองทุนฟื้นฟู เคาะสองมาตรการบรรเทาภาระหนี้สะสม ต่อลมหายใจเกษตรกรให้มีที่ทำกิน
วันพฤหัสบดีที่ 6 สิงหาคม 2563
รองนายกฯ จุรินทร์ เร่งแก้หนี้สมาชิกกองทุนฟื้นฟู เคาะสองมาตรการบรรเทาภาระหนี้สะสม ต่อลมหายใจเกษตรกรให้มีที่ทํากิน
รองนายกฯ จุรินทร์ เร่งแก้หนี้สมาชิกกองทุนฟื้นฟู เคาะสองมาตรการบรรเทาภาระหนี้สะสม ต่อลมหายใจเกษตรกรให้มีที่ทํากิน
วันที่ 6 ส.ค.63 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยถึงการดําเนินการเพื่อแก้หนี้เกษตรกรว่า เมื่อวานนี้ (5 ส.ค.) นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เป็นประธานการประชุมคณะกรรมการกองทุนฟื้นฟูและพัฒนาเกษตรกร (กฟก.) ที่ประชุมได้ติดตามความคืบหน้าการแก้หนี้เกษตรกร ซึ่งในปีงบประมาณ 2563 กฟก. ได้จัดสรรงบประมาณไว้ 1,000 ล้านบาทไว้สําหรับการจัดการหนี้เกษตรกร ตั้งเป้า 2,700 ราย
ทั้งนี้ คณะกรรมการฯ ได้มีมติในสองเรื่องหลักด้วยกัน คือ 1) เห็นชอบปรับปรุงระเบียบคณะกรรมการกองทุนฟื้นฟูและพัฒนาเกษตรกร เรื่อง หลักเกณฑ์การจัดการทรัพย์สินหลักประกันของเกษตรกรที่ได้มีการจําหน่าย จ่ายโอนเพื่อการชําระหนี้ เพื่อให้มีความสอดคล้องกับสถานการณ์สภาพปัญหาของเกษตรกรในปัจจุบัน รวมทั้งให้เป็นไปตามเจตนารมณ์ของมติคณะรัฐมนตรีในปี 52 และ 55 ที่ต้องการรักษาที่ดินทํากินของเกษตรกร โดยการปรับแก้ระเบียบฉบับนี้ จะสามารถช่วยเหลือเกษตรกรร่วมพันรายที่เข้าไม่ถึงการช่วยเหลือเนื่องด้วยติดขัดจากระเบียบฯ เดิม ทําให้ทรัพย์สิน เช่น ที่ดินทํากินถูกยึดโดยสถาบันการเงินหรือขายทอดตลาด จากนี้จะจัดสรรงบประมาณเพื่อใช้ในการซื้อที่ดินคืน ประมาณ 320 ล้านบาท 2) เห็นชอบการขยายกรอบวงเงินในการชําระหนี้แก่ธนาคารเจ้าหนี้แทนเกษตรกรสมาชิก กฟก. (เกษตรกรยังคงต้องชําระหนี้กับ กฟก.) จากเดิมไม่เกินรายละ 2.5 ล้านบาท เป็นไม่เกิน 5 ล้านบาท มีจํานวน 137 ราย ซึ่งล้วนแล้วเป็นหนี้ค้างยืดเยื้อรอดําเนินการมาเป็นเวลานาน
ในส่วนการเจรจาปรับโครงสร้างหนี้กับธนาคารเจ้าหนี้ นางสาวรัชดา กล่าวว่า นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ในฐานะรองประธานกรรมการกองทุนฟื้นฟูฯ ได้เจรจากับธนาคารเพื่อการเกษตรและสหกรณ์การเกษตร (ธ.ก.ส.) เป็นที่แรกแล้ว เพราะมีเกษตรกรสมาชิก กฟก. เป็นลูกหนี้จํานวนมาก และขณะนี้อยู่ระหว่างการรอผลการพิจารณาของคณะกรรมการธนาคาร โดยจะใช้เป็นแนวทางการแก้ไขปัญหาหนี้สินเกษตรกรในธนาคารเจ้าหนี้อื่นต่อไป
รัฐบาลไทย-ข่าวทำเนียบรัฐบาล-กรมบังคับคดีได้รับเลือกเป็นกรรมการในคณะกรรมการสภาเจ้าพนักงานบังคับคดีระหว่างประเทศ (UIHJ) เป็นครั้งแรก
วันศุกร์ที่ 4 พฤษภาคม 2561
กรมบังคับคดีได้รับเลือกเป็นกรรมการในคณะกรรมการสภาเจ้าพนักงานบังคับคดีระหว่างประเทศ (UIHJ) เป็นครั้งแรก
กรมบังคับคดีได้รับเลือกเป็นกรรมการในคณะกรรมการสภาเจ้าพนักงานบังคับคดีระหว่างประเทศ (UIHJ) เป็นครั้งแรก
ที่ประชุมสภาเจ้าพนักงานบังคับคดีระหว่างประเทศ ในการประชุมคองเกรสนานาชาติของสภาเจ้าพนักงานบังคับคดีระหว่างประเทศ ครั้งที่ ๒๓
ที่กระทรวงยุติธรรมและกรมบังคับคดีร่วมกับสภาเจ้าพนักงานบังคับคดีระหว่างประเทศจัดการประชุมในระหว่างวันที่ ๑ - ๔ พฤษภาคม ๒๕๖๑
พิจารณาเลือกตั้งคณะกรรมบริหารชุดใหม่ของสภาเจ้าพนักงานบังคับระหว่างประเทศ ที่จะมีวาระ ๓ ปี (๒๐๑๘-๒๐๒๑)
โดยสมาชิกแบบถาวรของสภาเจ้าพนักงานบังคับคดีระหว่างประเทศได้ลงคะแนนเลือกนายมาร์ค สมิช เจ้าพนักงานบังคับคดีประเทศเบลเยี่ยม เป็นประธานกรรมการ และเลือกนางสาวรื่นวดี สุวรรณมงคล อธิบดีกรมบังคับคดีร่วมเป็นกรรมการในคณะกรรมการสภาเจ้าพนักงานบังคับคดีระหว่างประเทศเป็นครั้งแรก
รัฐบาลไทย-ข่าวทำเนียบรัฐบาล-ชวนบัณฑิตจบใหม่...ทำงาน part - time
วันจันทร์ที่ 17 สิงหาคม 2563
ชวนบัณฑิตจบใหม่...ทํางาน part - time
--
#ไทยคู่ฟ้า ปัญหาการว่างงานจากการระบาดของโรคโควิด-19 โดยเฉพาะกับบัณฑิตจบใหม่ เป็นสิ่งที่รัฐบาลกําลังเร่งหาทางแก้ไข โดยปัจจุบันรูปแบบการจ้างงานได้เปลี่ยนจากการจ้างแบบเต็มเวลา เป็นการจ้างแบบ Part-time และไลฟ์สไตล์การทํางานของคนรุ่นใหม่ก็มุ่งไปที่งานอิสระมากขึ้น
ข้อมูลล่าสุดจากกรมการจัดหางาน พบว่า มีตําแหน่งงาน part-time ว่างอยู่ 2,396 อัตรา ได้แก่ 1.แรงงานด้านการผลิต 2.พนักงานจัดส่งสินค้าอื่น ๆ 3.เจ้าหน้าที่เก็บเงิน แคชเชียร์ 4.เจ้าหน้าที่ขนส่งอื่น ๆ 5.พนักงานขาย และผู้นําเสนอสินค้าอื่น ๆ 6.แรงงานในด้านการผลิตต่างๆ แรงงานทั่วไป 7.พนักงานขายทอดตลาด 8.เจ้าหน้าที่สินเชื่อ เจ้าหน้าที่การเงิน 9.ตัวแทนนายหน้าขายบริการธุรกิจอื่น ๆ 10.พนักงานขายสินค้า (ประจําร้าน) พนักงานขายของหน้าร้าน
สําหรับบัณฑิตจบใหม่ หรือผู้ที่สนใจสมัครงาน สามารถค้นหาข้อมูลหรือติดต่อได้ที่ :
1. http://smartjob.doe.go.th
2. อาคาร 3 ชั้น หน้ากระทรวงแรงงาน
3. สํานักงานจัดหางานจังหวัดทุกจังหวัด
4. สํานักงานจัดหางานกรุงเทพมหานครพื้นที่ 1 - 10
5. Facebook Fanpage : เสิร์ฟงานด่วน
รัฐบาลไทย-ข่าวทำเนียบรัฐบาล-รัฐมนตรีเกษตรฯ ชง ครม. หนุนงบกลาง 2.2 หมื่นล้าน พัฒนาอาชีพเกษตรกรกลุ่มรายได้น้อยผ่านโครงการ 9101 ตามรอยเท้าพ่อ
วันจันทร์ที่ 3 กรกฎาคม 2560
รัฐมนตรีเกษตรฯ ชง ครม. หนุนงบกลาง 2.2 หมื่นล้าน พัฒนาอาชีพเกษตรกรกลุ่มรายได้น้อยผ่านโครงการ 9101 ตามรอยเท้าพ่อ
รัฐมนตรีเกษตรว่าการกระทรวงเกษตรและสหกรณ์ ชง ครม. หนุนงบกลาง 2.2 หมื่นล้าน พัฒนาอาชีพเกษตรกรกลุ่มรายได้น้อยผ่านโครงการ 9101 ตามรอยเท้าพ่อ
พลเอก ฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยในโอกาสเป็นประธานเปิดการสัมมนาเชิงปฏิบัติการ การเตรียมพร้อมการดําเนินงาน "โครงการ 9101 ตามรอยเท้าพ่อ ภายใต้ร่มพระบารมี เพื่อการพัฒนาการเกษตรอย่างยั่งยืน" และมอบนโยบายการขับเคลื่อนแนวทางในโครงการดังกล่าวแก่ประธาน ศพก. ทั่วประเทศ 882 เกษตรอําเภอจากทั่วประเทศ ณ โรงแรมมิราเคิล แกรนด์ คอนเวนชั่น กรุงเทพฯ ว่า การประชุมในครั้งนี้เพื่อเป็นการสร้างความรู้ความเข้าใจให้แก่ข้าราชการกระทรวงเกษตรฯ เจ้าหน้าที่ ประธานศพก. กว่า 882 คน ทั่วประเทศ เพื่อให้รับทราบและเข้าใจวัตถุประสงค์ของ “โครงการ 9101 ตามรอยเท้าพ่อ ภายใต้ร่มพระบารมี เพื่อพัฒนาการเกษตรอย่างยั่งยืน” ซึ่งความหมาย 9101 ซึ่ง 9 หมายถึงพระบาทสมเด็จพระปรมินทรมหาภูมิพลอดุลยเดชฯ(ร.9), 10 หมายถึง สมเด็จพระเจ้าอยู่หัวมหาวชิราลงกรณ บดินทรเทพยวรางกูร(ร.10) และ 1 หมายถึงปีที่ 1 ในรัชกาลปัจจุบัน ซึ่งคาดว่าโครงการดังกล่าวจะนําเสนอต่อที่ประชุม คณะรัฐมนตรีในวันที่ 4 ก.ค.2560 วงเงินงบประมาณ 22,000 บาท เป็นงบกลางปี เพื่อสนับสนุนในโครงการ 9,101 โครงการ โครงการละ 2.5 ล้านบาท มีระยะเวลาดําเนินโครงการ ถึง 30 กันยายนนี้
ทั้งนี้ โครงการ 9101 ที่แต่ละชุมชนเสนอ จะต้องเป็นกิจกรรมในลักษณะลดต้นทุนการผลิต เพิ่มผลผลิต และยกระดับมาตรฐานสินค้าเกษตร ภายใต้ 8 กลุ่ม โครงการ ประกอบด้วย ด้านการผลิตพืช ด้านการผลิตปุ๋ยอินทรีย์ ด้านการจัดการศัตรูพืช ด้านฟาร์มชุมชน ด้านการผลิตอาหาร และการแปรรูปการผลิต ด้านปศุสัตว์ (ขนาดเล็ก) ด้านประมง และด้านอื่นๆ เช่น การปรับปรุงบํารุงดิน เป็นต้น และจะต้องเป็นการจ้างแรงงาน ร้อยละ 50 ในพื้นที่โดยชุมชนคัดเลือกและรับรองด้วยกันเอง
ด้านนายสมชาย ชาญณรงค์กุล อธิบดีกรมส่งเสริมการเกษตร เปิดเผยว่า ขณะนี้กรมส่งเสริมการเกษตรได้มีการชี้แจงเจ้าหน้าที่และ ประธานศพก. กว่า 882 คน ทั่วประเทศ เพื่อให้รับทราบและเข้าใจวัตถุประสงค์ของโครงการ ซึ่ง หลังจาก ครม.อนุมัติ จะได้ขับเคลื่อนงานทันทีและชุมชนจะได้รับเงินไม่เกิน 15 ก.ค. 60 เพื่อใช้ประกอบกิจกรรมการเกษตรตามวงเงินที่เสนอขอ ชุมชนละ 2.5 ล้าน รวมเป็นเงิน 22,725.5 ล้านบาท ดังนั้น การประชุมชี้แจงเพื่อขับเคลื่อนโครงการ 9101 ตามรอยเท้าพ่อ ภายใต้ร่มพระบารมี เพื่อ ต้องการให้ ศพก. 882 แห่ง และ ศพก.เครือข่าย ร่วมกับ Smart Farmer, Young Smart Farmer, ผู้นําชุมชน และภาคส่วนต่างๆ เป็นแกนของชุมชน 9101 ชุมชน ที่จะมีบทบาทสําคัญในการพิจารณา ผลักดัน โครงการที่ชุมชนเสนอเข้ามาเกิดความทั่วถึง เป็นธรรม เกษตรกรที่รายได้น้อยได้รับประโยชน์โดยตรง และที่สําคัญคือ มีการใช้งบประมาณโครงการอย่างโปร่งใส และมีประสิทธิภาพ เสร็จสิ้นโครงการตามเป้าหมายโครงการคือสิ้นเดือนกันยายนนี้
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสกรณ์
โทร 02-2810859 แฟกซ์ 02-2822871
moacnews@opsmoac.go.th
moac58@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-นรม. ปลุกความเชื่อมั่นคนไทยยืนยันรัฐบาลยึดประโยชน์ชาติเป็นสำคัญ แนะอย่ากังวลอาลีบาบาผูกขาดการค้า กำชับดูแลผู้ประกอบการในประเทศ พร้อมกระตุ้นให้ปรับตัวรองรับการแข่งขัน
วันเสาร์ที่ 21 เมษายน 2561
นรม. ปลุกความเชื่อมั่นคนไทยยืนยันรัฐบาลยึดประโยชน์ชาติเป็นสําคัญ แนะอย่ากังวลอาลีบาบาผูกขาดการค้า กําชับดูแลผู้ประกอบการในประเทศ พร้อมกระตุ้นให้ปรับตัวรองรับการแข่งขัน
นรม. ปลุกความเชื่อมั่นคนไทย ยืนยันรัฐบาลยึดประโยชน์ชาติเป็นสําคัญ แนะอย่ากังวลอาลีบาบาผูกขาดการค้า กําชับดูแลผู้ประกอบการในประเทศ พร้อมกระตุ้นให้ปรับตัวรองรับการแข่งขัน
วันนี้ (21 เมษายน 2561) พลเอก ประยุทธ์ จันทร์โอชา นายกรัฐมนตรี กล่าวถึงความวิตกกังวลเกี่ยวกับการผูกขาดทางการค้า หลังจากที่อาลีบาบา กรุ๊ป ได้ลงนามความร่วมมือกับรัฐบาลไทยในโครงการ Smart Digital Hub พื้นที่ระเบียงเศรษฐกิจพิเศษภาคตะวันออก (EEC) ว่า เข้าใจดีถึงข้อห่วงใยของนักธุรกิจและประชาชน แต่อยากให้เปิดใจกว้างมองอย่างรอบด้าน โดยเฉพาะสิ่งดี ๆ ที่ไทยจะได้รับ โดยยืนยันว่ารัฐบาลยึดหลักผลประโยชน์ร่วมกัน และคํานึงถึงประเทศชาติเป็นสําคัญ
“นายกฯ ได้กําชับให้ฝ่ายเศรษฐกิจพิจารณาเรื่องสิทธิประโยชน์ของนักลงทุนต่างชาติอย่างเหมาะสม โดยต้องไม่ให้กระทบต่อนักลงทุนไทย ควบคุมดูแลสินค้านําเข้าเพื่อปกป้องผู้ประกอบการ SMEs ในประเทศ ขณะเดียวกันรัฐบาลก็ให้โอกาสนักลงทุนรายอื่นเข้ามาแข่งขัน เพื่อสร้างความสมดุลในระบบเศรษฐกิจด้วย”
นายกรัฐมนตรีย้ําว่า ทางอาลีบาบาได้ประกาศชัดเจนว่าต้องการสร้างความสามารถให้ธุรกิจและคนรุ่นใหม่ของประเทศที่ไปลงทุนนั้นประสบความสําเร็จ โดยไม่ต้องการทําสงครามทางการค้า เพราะเชื่อมั่นในการแข่งขันเสรี ขณะนี้มีสินค้าของไทยหลายรายการที่ชาวจีนชื่นชอบมาก เช่น ข้าวหอมมะลิ ทุเรียน และผลไม้ต่าง ๆ เมื่อเข้าสู่ระบบการขายแบบอีคอมเมิร์ซ ก็ได้รับความนิยมจากผู้บริโภคจนขายหมดอย่างรวดเร็ว
ที่ผ่านมาไทยเราไม่มีการลงทุนขนาดใหญ่ใด ๆ นับตั้งแต่การก่อสร้างสนามบินสุวรรณภูมิ ดังนั้น วันนี้ EEC จึงเป็นจุดขายของไทยในการดึงดูดการลงทุนใหม่ ๆ เพื่อยกระดับเศรษฐกิจของประเทศให้ก้าวขึ้นไปอีกขั้น เช่นเดียวกับหลายประเทศที่ประสบความสําเร็จจากการจัดตั้งเขตเศรษฐกิจพิเศษมาแล้วอย่างเช่น จีน ส่วนประเทศเพื่อนบ้านในอาเซียน ทั้งเมียนมา กัมพูชา ลาว เวียดนาม มาเลเซีย ก็ล้วนมีเขตเศรษฐกิจพิเศษเช่นกัน
“นายกฯ แนะให้นักธุรกิจไทยปรับตัวรองรับการแข่งขัน อย่ามองว่าเป็นอุปสรรค แต่ควรมองเป็นความท้าทาย เพราะคนไทยมีศักยภาพไม่แพ้ใครในโลก โดยรัฐบาลพร้อมให้การสนับสนุนตามแนวทางไทยแลนด์ 4.0 และเปิดโอกาสให้เข้ามามีส่วนร่วมในการแลกเปลี่ยนเรียนรู้กับนักลงทุนต่างชาติ เพื่อนํากลับไปพัฒนาธุรกิจของตนอย่างเต็มที่”
--------------------------------------------------------
รัฐบาลไทย-ข่าวทำเนียบรัฐบาล-โครงการก่อสร้างทางต่างระดับ อ.อรัญประเทศ จ.สระแก้ว  เสริมโครงข่ายโลจิสติกส์ชายแดนไทย-กัมพูชา คืบหน้ากว่า 56.99 %
วันจันทร์ที่ 25 กันยายน 2560
โครงการก่อสร้างทางต่างระดับ อ.อรัญประเทศ จ.สระแก้ว  เสริมโครงข่ายโลจิสติกส์ชายแดนไทย-กัมพูชา คืบหน้ากว่า 56.99 %
นายมานพ สุสิงห์ รองอธิบดีกรมทางหลวงชนบท ตรวจติดตามโครงการก่อสร้างทางต่างระดับบนถนนสายแยกทางหลวงหมายเลข 33 - ด่านผ่านแดนบ้านคลองลึก อําเภออรัญประเทศ จังหวัดสระแก้ว ณ ห้องประชุมสํานักงานโครงการฯ จังหวัดสระแก้ว
โดยรองอธิบดีฯได้เน้นย้ําในเรื่องความปลอดภัยขณะก่อสร้างและการรับมือกับสภาพอากาศฝนตกซึ่งอาจจะส่งผลกระทบต่อการก่อสร้างได้
สําหรับโครงการฯดังกล่าว มีขนาด 4 ช่องจราจร พร้อมเชิงลาด รวมความยาว 560 เมตร ชนิด SEGMENT พร้อมปรับปรุงภูมิทัศน์บริเวณใต้สะพาน ระบบระบายน้ํา ติดตั้งไฟฟ้าแสงสว่าง เครื่องหมายจราจร ปัจจุบันโครงการฯมีความก้าวหน้าไปแล้วกว่าร้อยละ 56.99 คาดว่าจะก่อสร้างแล้วเสร็จประมาณเดือนเมษายน 2561 โดยใช้งบประมาณในการก่อสร้างทั้งสิ้น 329.855 ล้านบาท เมื่อก่อสร้างแล้วเสร็จจะช่วยลดความแออัดของปริมาณการจราจรในบริเวณทางแยกในพื้นที่เขตเศรษฐกิจพิเศษชายแดน สนับสนุนโลจิสติกส์ รองรับการขนส่งสินค้า ตลอดจนอํานวยความสะดวก ปลอดภัยในการเดินทางให้กับประชาชนและนักท่องเที่ยวได้เป็นอย่างดี
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ เป็นวิทยากรบรรยาย เรื่อง “สถานการณ์กฎหมาย และอาชญากรรมเกี่ยวกับสกุลเงินดิจิทัล Bitcoin ในประเทศไทย”
วันพฤหัสบดีที่ 23 สิงหาคม 2561
รองปลัดกระทรวงดิจิทัลฯ เป็นวิทยากรบรรยาย เรื่อง “สถานการณ์กฎหมาย และอาชญากรรมเกี่ยวกับสกุลเงินดิจิทัล Bitcoin ในประเทศไทย”
รองปลัดกระทรวงดิจิทัลฯ
p.p1 {margin: 0.0px 0.0px 10.0px 0.0px; text-align: justify; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; font: 16.0px Helvetica; -webkit-text-stroke: #000000}
span.s1 {font-kerning: none}
p.p1 {margin: 0.0px 0.0px 10.0px 0.0px; text-align: justify; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; font: 16.0px Helvetica; -webkit-text-stroke: #000000}
span.s1 {font-kerning: none}
นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) เป็นวิทยากรบรรยายในการประชุมสัมมนา เรื่อง “สถานการณ์ กฎหมาย และอาชญากรรมเกี่ยวกับสกุลเงินดิจิทัล Bitcoin ในประเทศไทย” โดยสํานักงานอัยการสูงสุด ร่วมกับ มูลนิธิคอนราด อาเดนาวร์ ประเทศไทย จัดขึ้น เพื่อเป็นการเพิ่มพูนความรู้ และศักยภาพในการดําเนินคดีเกี่ยวกับอาชญากรรมทางไซเบอร์ (สกุลเงินดิจิทัล Bitcoin) รวมถึงมาตรการกํากับดูแล กฎหมายที่เกี่ยวข้อง เพื่อรวบรวมประมวลสถานการณ์ พฤติการณ์การกระทําความผิดเกี่ยวกับสกุลเงินดิจิทัล Bitcoin ที่เกิดขึ้นในประเทศไทย ตลอดทั้งแนวโน้มที่คาดว่าจะเกิดขึ้นในอนาคต เพื่อใช้ประโยชน์ในการดําเนินคดีอาญาและการบังคับใช้กฎหมายที่เกี่ยวข้องให้เป็นไปตามหลักนิติธรรม ตลอดจนเป็นการรวบรวมองค์ความรู้ด้านการดําเนินคดีความผิดเกี่ยวกับอาชญากรรมทางไซเบอร์ดังกล่าว เพื่อให้หน่วยงานที่เกี่ยวข้องได้ศึกษาเรียนรู้และสามารถนําไปใช้ในการปฏิบัติหน้าที่ต่อไป เมื่อวันที่ 23 สิงหาคม 2561 ณ โรงแรมเจ้าพระยาปาร์ค ถนนรัชดาภิเษก เขตดินแดง กรุงเทพฯ
****************************